ไฟแนนซ์ทูเดย์
...เอากับเขาด้วย วันนี้ บุญทักษ์ หวังเจริญ ในฐานะประธานสมาคมธนาคารไทย จะไปแถลงความร่วมมือกับกระทรวงการท่องเที่ยวฯ ให้ของขวัญปีใหม่กับคนไทยด้วยการยกเว้นค่าธรรมเนียมเอทีเอ็มเมื่อกดเงินข้ามธนาคารหรือต่างพื้นที่ ในช่วงเทศกาลปีใหม่ระหว่างวันที่ 31 ธ.ค. 2557-4 ม.ค. 2558&nbsp; ซึ่งจะช่วยประชาชนประหยัดเงินค่าธรรมเนียมได้ตั้งแต่ 20-35 บาท/รายการ
29 ต.ค. 2565

...เอากับเขาด้วย วันนี้ บุญทักษ์ หวังเจริญ ในฐานะประธานสมาคมธนาคารไทย จะไปแถลงความร่วมมือกับกระทรวงการท่องเที่ยวฯ ให้ของขวัญปีใหม่กับคนไทยด้วยการยกเว้นค่าธรรมเนียมเอทีเอ็มเมื่อกดเงินข้ามธนาคารหรือต่างพื้นที่ ในช่วงเทศกาลปีใหม่ระหว่างวันที่ 31 ธ.ค. 2557-4 ม.ค. 2558  ซึ่งจะช่วยประชาชนประหยัดเงินค่าธรรมเนียมได้ตั้งแต่ 20-35 บาท/รายการ
เรื่องค่าธรรมเนียมเอทีเอ็มนี่ ปกติธนาคารจะให้กดฟรีได้เดือนละ 4 ครั้ง ไม่ว่าจะสอบถามยอด ถอนเงิน โอนเงิน สำหรับการกดเงินสดจากตู้เอทีเอ็มเจ้าของบัญชี ถ้าถอนเงินในธนาคารเดียวกันข้ามเขต ค่าธรรมเนียม 15 บาท/รายการ
การโอนเงินธนาคารเดียวกันข้ามเขตให้โอนเงินฟรีครั้งแรกของเดือน ส่วนครั้งต่อไปคิดไม่เกิน 15 บาท ถอนเงินต่างธนาคารข้ามเขต คิดค่าธรรมเนียมไม่เกิน 20 บาท
อยากรู้ว่าช่วงปีใหม่ที่จะงดคิดค่าธรรมเนียมนี่ทางธนาคารนับรวมจำนวนครั้งที่กดฟรี 4 ครั้ง เข้าไปด้วยหรือเปล่า ถ้านับ ถือว่าไม่ใช่ของขวัญปีใหม่นะคะ ขอบอก
...พนักงานแอบยิ้มที่เห็น “โนริอากิ โกโตะ” ประธานเจ้าหน้าที่บริหารและกรรมการธนาคารกรุงศรีอยุธยา ในเครือมิตซูบิชิ ยูเอฟเจ เดินผ่านจอโทรทัศน์แอลอีดี ที่ติดไว้ให้ลูกค้าดูโฆษณาผลิตภัณฑ์ของธนาคารก็สั่งให้เปลี่ยนทีวีซะ เป็นพานาโซนิค โซนี่ เจวีซี อะไรก็ได้ที่เป็นแบรนด์ญี่ปุ่น อาจมีคนสงสัยว่า ทีวีไม่ได้เสียแต่นายสั่งเปลี่ยนทำไม คนตาซนเลยแอบไปส่องที่ทีวีว่ามันเป็นอะไร ก็เจอว่ามันติดยี่ห้อแอลจีนี่เอง ฮ่าฮ่า
...คุณพี่อั๋น ทรงพล ชีวะปัญญาโรจน์ ที่ปรึกษากรรมการผู้จัดการใหญ่ธนาคารกรุงไทย ควักกระเป๋าเปิดร้านกาแฟ Space‬@Siam ที่สยามสแควร์ ซอย 2  ทีเด็ดของร้านนี้คือกาแฟที่ใช้ในร้านมาจากไร่ของคุณพี่เค้าเองที่ดอยช้าง จ.เชียงราย แถมขนมในร้านก็ฝีมือคุณแม่กับคุณลูกสาวช่วยกันทำ การันตี ขนมอร่อย กาแฟเข้ม สาสมใจคอกาแฟยิ่งนัก
...สองคนตายาย กรณ์-วรกร จาติกวณิช เดินสายขายข้าว “อิ่ม” ในโครงการเกษตรเข้มแข็ง แฟนคลับอุดหนุนได้ที่เควิลเลจ สุขุมวิท 26